# SAT imtahanı nəticəsi ilə “ADA” Universitetinə sənəd verən abituriyentlər üçün qəbul prosesi

**Qəbul qaydaları**

SAT imtahanı ilə ADA Universitetinə sənəd verən abituriyentlərdən minimum 1200 SAT balı və ingilis dili sertfikatı (IELTS 6.0/ TOEFL IBT 75/ PTE 50/ Duolingo 95) tələb olunur. Yalnız SAT nəticəsi ilə və ya yalnız ingilis dili sertifikatı ilə ADA Universitetinə qəbul aparılmır.

Aşağıdakı ixtisaslara müraciət edən abituriyentlərdən SAT imtahanının Riyaziyyat bölməsi üzrə minimum 600 bal tələb olunur:

* Kompüter elmləri
* Kompüter mühəndisliyi
* İnformasiya texnologiyaları
* Riyaziyyat
* Elektrik və elektronika mühəndisliyi
* Kompüter elmləri və biznes analitikası
* Biznesin idarə edilməsi
* İqtisadiyyat
* Maliyyə

*Qeyd: Hüquqşünaslıq ixtisasına SAT ilə qəbul aparılmır*

Aşağıdakı hallarda ingilis dili ilə bağlı tələblərə güzəşt olunur:

* “ADA” Universitetinin Akademik Məqsədlər üçün İngilis dili proqramının “Upper Intermediate” səviyyəsi üzrə tam kursu müvəffəqiyyətlə bitirmiş şəxslər
* Dövlət dili ingilis dili olan ölkədə son iki ildə ingilis dilində təhsil almış şəxslər

Azərbaycan dili ilə bağlı tələblər:

* Azərbaycanda yerləşən ümumtəhsil məktəblərinin rus, ingilis və ya gürcü bölmələrini cari ildə bitirən, eləcə də ümumtəhsil məktəbini əvvəlki illərdə və ya xaricdə bitirən abituriyentlər “Azərbaycan dili” fənni üzrə qəbul imtahanında iştirak edərək “məqbul” qiyməti almalıdırlar;
* 2022-ci ildə Azərbaycan dili fənni üzrə imtahandan "məqbul" alan abituriyentlər cari ildə bu imtahanda iştirak etmədən müsabiqəyə buraxılırlar;
* Azərbaycanda yerləşən ümumtəhsil məktəblərinin Azərbaycan bölməsini cari ildə bitirən abituriyentlər isə buraxılış imtahanında Azərbaycan dili fənni üzrə “məqbul” qiyməti almalıdırlar.

**Müraciət forması**

SAT nəticəsi ilə ADA Universitetinə sənəd qəbulu zamanı tələb olunan sənədlər ilə aşağıda tanış ola bilərsiniz. Aşağıda qeyd olunan sənədlər müvafiq qaydada **15 iyun 2023-cü ilə** qədər təqdim olunmalıdır.

1. “ADA” Universitetinin elektron ərizə forması
2. Tam orta təhsil haqqında Attestat/olmadığı halda məktəbdən arayış
3. Şəxsiyyət vəsiqəsi
4. 3x4 ölçüdə 1ədəd fotoşəkil
5. İngilis dili imtahan nəticəsi

**SAT nəticəsi College Board-dan elektron qaydada həm “ADA” Universitetinə həm də Dövlət İmtahan Mərkəzinə göndərilməlidir**

* “ADA” Universiteti üçün kod - 7799
* Dövlət İmtahan Mərkəzi üçün kod – 7876

Eyni zamanda, TOEFL setifikatının elektron şəkildə “ADA” Universitetinə göndərilməsi üçün kod - 2093

Bununla yanaşı, abituryentlər Dövlət İmtahan Mərkəzinin rəsmi internet səhifəsində şəxsi kabinet açaraq DİM-in elektron ərizə formasını doldurmalı və SAT nəticəsi və ingilis dili setfikatının skan versiyasını elektron qaydada yükləməlidirlər.